**Refuz extazul dragostei**

*SAlecsandru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Refuz extazul dragostei ce lasă

În urmă numai lacrimi şi dureri

Prefer mirosul pâinii de acasă

În locul prefăcutei mângâieri.

Nu voi ceda tentaţiei ce-aduce

Un paradis atât de efemer;

Prefer un trai curat, prefer o cruce,

O vieţuire limpede prefer.

Nu-mi vând lui Eros visele şi trupul

Spre a muri încet, spiritual,

Nu-nchei vreun armistiţiu cu lupul,

Nici cu vreun alt sălbatic animal.

Rămâi cu bine-n ape reci , sirena

Mă bucur, totuşi, că te-am întâlnit.

N-am să-ţi mai port a gândurilor trenă,

Eu plec. La revedere. Sunt grăbit.

Am să te-aşez în tirul rugii mele

Şi-am să te ţin acolo zi de zi

Până ce focul infinitei stele

În piept pe veci ţi se va cuibări.﻿